લાંબા સમયની દૂરિયા ભીતરી અહેસાસને મીટાવી દે એવું બનતું નથી! ચાહતનો ભીતરી અહેસાસ તો મહેંદીના રંગ જેવો છેઃ જેટલી વધારે સમય રાખો હથેળી પર, એટલો જ ગાઢો રંગ આવે. એકવાર પ્રેમ નામના તત્વથી રંગાઇ ગયેલ જિંદગી જીવનભર, જીવતા માણસને ધબકતો રાખે છે! પ્રેમ વિના માણસ જીવે ખરો પણ, જીવન ધબકી જ ન શકે જો જીવનમાં પ્રેમ ન હોય! માટે જ માણસ જીવનભર પ્રેમને પામવા વલખા મારતો રહે છે! જેમને મળી જાય છે જીવનમાં પ્રેમ, એમનું જીવન ધન્ય બની જતું જોયું છે. જેમને મળતો નથી પ્રેમ, એમનું જીવન બની જાય છે દર્દનો પર્યાય! અને એવો ધબકતો પ્રેમ મળી ગયા પછી કહેવાનું મન થાયઃ સાચે જ… હું તને ચાહું છું! કારણ કે હું ધબકું છું એનો અહેસાસ તારા થકી તો થયો છે.